stanford-oval/wikipedia huggingface dataset:
המשבר הכלכלי בטורקיה (2018 ואילך)

ערך הלירה הטורקית אל מול הדולר בין 2017 ל-2021. שווי הלירה הממוצע בשנת 2017 היה 3.65 לירות לדולר, ובשנת 2022 המשיך השווי לצלול והתרסק עד לשווי של 18.23 לירות לדולר.
המשבר הכלכלי בטורקיה (בטורקית: Türkiye döviz ve borç krizi – משבר החוב והמטבע בטורקיה) הוא משבר פיננסי וכלכלי מתמשך בטורקיה. הוא מאופיין בצניחת ערכה של הלירה הטורקית (TRY), אינפלציה גבוהה, עליית מחירי האשראי, ועליה באי יכולות להחזיר הלוואות בכלל המדינה. הגורמים העיקריים למשבר הם הגרעון המופרז בחשבון המדינה השוטף, יחד עם חובות פרטיים כבדים במטבע חוץ. זאת, בשילוב עם הסמכותיות הגוברת של נשיא טורקיה רג'פ טאיפ ארדואן ועמדותיו הלא שגרתיות בכל הנוגע למדיניות הריבית. יש הרואים בחיכוכים הגאופוליטיים עם המערב כגורם נוסף למשבר. זאת, בין היתר עקב הטלת סנקציות על טורקיה מצד ממשל טראמפ, בעקבות מעצרו של הכומר האמריקאי אנדרו ברנסון, אשר נכלא באשמת ריגול לאחר ניסיון ההפיכה הטורקית הכושל ב-2016. הסנקציות הכלכליות התבטאו בהכפלת המכסים על טורקיה ובדגש על פלדה ואלומיניום.
בשלביו הראשונים התאפיין המשבר בגלי פיחות משמעותיים בלירה הטורקית, ובהמשך התאפיין באי יכולתם של תאגידים לשלם חובות, מה שגרר את התכווצות הצמיחה הכלכלית של טורקיה. עם העמקת המשבר, שיעור האינפלציה הפך דו ספרתי, והביא את טורקיה למצב של סטגפלציה (אינפלציה גבוהה יחד עם צמיחה איטית ואבטלה). המשבר הביא לסיומה של תקופת צמיחה אינטנסיבית תחת שלטון ארדואן, שניזונה מתנופה בענף הבניה, השקעות זרות ואשראי זול.
הכלכלה החלה להתאושש קלות במהלך שנת 2020 על רקע מגפת הקורונה, אך התאוששות זו הגיעה לסיומה בתחילת שנת 2021 עם ירידה חדה בשער הלירה הטורקית, וזאת בעקבות החלפתו של נגיד הבנק המרכזי נאסי אגבאל, בנגיד שהאפ קבצ'ולו, שחתך את שיעור הריבית מ-19% ל-14%. מהלך זה גרם לירידת ערך הלירה ב-44% בשנת 2021.
על פי ההערכות, המשבר הכלכלי גרם לירידה משמעותית בפופולריות של ארדואן ושל מפלגת הצדק והפיתוח. ירידה זו התבטאה בהפסד המפלגה בבחירות לרשויות המקומיות בערים הגדולות בטורקיה ב-2019, כולל באיסטנבול ובאנקרה.
התערבות ארדואן במדיניות הבנק המרכזי

במהלך השנים שקדמו למשבר, טורקיה חוותה אינפלציה גבוהה משמעותית בהשוואה לשווקים מתעוררים אחרים. באוקטובר 2017 עמדה האינפלציה בטורקיה על 11.9%, השיעור הגבוה ביותר מאז יולי 2008. בשנת 2018, שער החליפין של הלירה האיץ את ההידרדרות, והגיע לרמה של 4.0 לירות לדולר עד סוף מרץ, 4.5 לירות לדולר עד אמצע מאי, 5.0 לירות לדולר עד תחילת אוגוסט ו-6.0 וכן 7.0 לירות לדולר עד אמצע חודש מאי. כלכלנים רבים סברו, כי אובדן ערך הלירה הוא תוצאה ישירה של התערבות ארדואן במדיניות הבנק המרכזי של טורקיה, ובמיוחד העובדה שארדואן מנע מהבנק המרכזי לבצע התאמות נדרשות בשער הריבית.
ארדואן, שאמר שהריביות שאינן בשליטתו הן "האם והאב של כל הרוע", שיתף תיאוריות ריבית לא שגרתיות בראיון לבלומברג ב-14 במאי 2018 ואמר כי "הבנק המרכזי לא רשאי לסטות מהוראות הנשיא". ביקורת נוספת על ארדואן בהקשר זה, הייתה שבחר להסתמך על אנשי מקצוע על בסיס נאמנותם אליו, ולא על בסיס מקצועי. ארדואן אף עירב ענייני דת במדיניותו הכלכלית, והתבטא באופן אסלאמיסטי בהקשר זה מספר פעמים. כך, למשל, ציין כי בנקאות מבוססת אינטרסים היא בגדר חראם (אסורה על פי האסלאם). ארדואן אף התייחס להעלאת שיעור הריבית כאל "בגידה". למרות התנגדותו של ארדואן, הבנק המרכזי של טורקיה ביצע העלאות ריבית חדות על מנת לבלום את האינפלציה.
ב-22 בנובמבר 2021, נשא ארדואן נאום בישיבת הממשלה, ובו הכריז כי מדיניות ריבית הדוקה לא תוריד את האינפלציה. ארדואן נשבע במסגרת הנאום כי טורקיה תנצח ב״מלחמת העצמאות הכלכלית״ שלה. לאחר נאום זה, הלירה הטורקית צללה לשפל שיא של 13.44 לירות לדולר, ולאחר מכן התאוששה קלות ל-12.75 לירות לדולר. לאחר הנאום, חברות בינלאומיות רבות, דוגמת אפל, חדלו לבצע מכירות בלירה טורקית. נאום נוסף של ארדואן ב-20 בדצמבר 2021, בו התעקש ארדואן כי על הבנק המרכזי להמשיך בהפחתת הריבית, הביא לירידה חדה נוספת של הלירה לשפל שיא חדש, עד ל-17.60 לירות לדולר.
על אף האינפלציה המתמשכת, באופן מפתיע הוריד ממשל ארדואן את שער הריבית במהלך ספטמבר 2022, וזאת בניגוד לכך שבלימת אינפלציה לרוב נעשית על ידי העלאת הריבית.
הכלכלן פול קרוגמן תיאר את המשבר המתגלגל כ"משבר מטבע וחוב קלאסי, כזה שראינו פעמים רבות", והוסיף: "בתקופה כזו, איכות ההנהגה חשובה במיוחד. יש צורך בפקידים בעלי הבנת המצב, בעלי יכולת תגובה נכונה ובעלי אמינות מספקת על מנת שהשווקים יתנו להם את הספק. לחלק מהשווקים המתעוררים יש את הדברים האלה, והם מחלצים את הכלכלה מהמשבר בצורה טובה למדי. למשטר ארדואן אין דבר מזה."
ביוני 2023, שינה ארדואן את מדיניות הריבית. הריבית הועלתה מכ-6.5% ל-15%. כשהחל הלחץ של ארדואן על הבנק המרכזי להורדת הריבית היא עמדה על 19%.
ההשלכות בטורקיה

כחלק מהמשבר, הבנקים בטורקיה העלו ללא הרף את שיעורי הריבית על הלוואות לעסקים ולמשכנתאות, לשיעורים של 20% בשנה, ובכך עצרו את הביקוש מצד עסקים וצרכנים. עם גידול מקביל בפיקדונות, החל להצטמצם הפער בין סך הפיקדונות לסך ההלוואות, שהיה מהגבוהים בשווקים המתעוררים. עם זאת, התפתחות זו הובילה גם לעליה במבנים חדשים בפאתי הערים הגדולות של טורקיה שנותרו ריקים. זאת, עקב שילוב עם תנופת ענף הבניה תחת מדיניותו של ארדואן בשנים שקדמו למשבר. יש הטוענים כי מדיניות זו נבעה מכך שרבים מבעלי בריתו העסקיים של ארדואן היו פעילים מאוד בענף זה. במרץ 2018 ירדו מכירות הדירות ב-14% ומכירות המשכנתאות ירדו ב-35% לעומת התקופה המקבילה בשנת 2017. נכון למאי 2018, כ-2,000,000 בתים בטורקיה עמדו ריקים, פי שלושה ממספר הדירות החדשות שנמכרו.
הגירעון הטורקי החל להצטמצם במחצית השנייה של 2018, עקב ירידת שער החליפין של הלירה. מגמה זו נתפסה כסימן להתאזנות הכלכלה הטורקית. עם זאת, הלירה חזרה לרדת באופן חד בתחילת 2021.
כתוצאה מהמדיניות המוניטרית המוקדמת יותר שהתבססה על "כסף זול", המשבר הביא למיתון בכלכלה הטורקית. במהלך יוני 2018, הוושינגטון פוסט ציטט גורם פיננסי טורקי בכיר לפיו "שנים של מדיניות חסרת אחריות חיממו יתר על המידה את הכלכלה הטורקית."
המשבר הביא לעלייה בשיעור ההתאבדויות בטורקיה, כאשר אירועים מרכזיים היו עובד ששרף את עצמו בכניסה לפרלמנט הטורקי בינואר 2018 ואדם נוסף ששרף את עצמו בלשכת המושל של האטיי. בנוסף, ארבעה אחים נמצאו מתים בדירה בפאטיח, איסטנבול בנובמבר 2019, לאחר שהתאבדו כיוון שלא הצליחו לשלם את חשבונותיהם.
ועדת אמת ופיוס

מפת עולם המציגה את כל ועדות האמת והפיוס במוזיאון לזיכרון וזכויות אדם, סנטיאגו, צ'ילה
ועדת אמת ופיוס, הידועה גם כוועדת אמת או ועדת אמת וצדק, היא גוף רשמי שמופקד על גילוי וחשיפת עוולות עבר על ידי ממשלה (או, בהתאם לנסיבות, גם גורמים שאינם ממשלתיים), בתקווה להגיע לפתרון סכסוכים שנותרו מהעבר. ועדות אמת, תחת שמות שונים, מוקמות מדי פעם על ידי מדינות שיוצאות מתקופות של תסיסה פנימית, מלחמת אזרחים או דיקטטורה שהתאפיינה בהפרת זכויות אדם. הן בתפקידיהן של חיפוש האמת והן בתפקידי הפיוס, לוועדות האמת יש השלכות פוליטיות כשהן מגדירות יעדים בסיסיים כמו אמת, פיוס, צדק, זיכרון, פיצוי והכרה, ומחליטות כיצד יש לעמוד ביעדים אלה ואת צרכיו של מי ישרתו.
דוגמה בולטת לוועדה מסוג זה היא ועדת האמת והפיוס שהוקמה על ידי ממשלת דרום אפריקה לאחר סיום משטר האפרטהייד. ביסוד הקמת הוועדה עמד הרצון לחקור, לתעד ולהוקיע את עוולות המשטר הקודם ואת הטרור של ארגוני האופוזיציה שלחמו נגדו, לפצות ולשקם את נפגעי תקופת האפרטהייד משני הצדדים, לסייע בהעברה שקטה ומסודרת של השלטון מידי המיעוט הלבן לרוב השחור ללא טינה או נקמנות, ולהציב תמרור אזהרה מפני הישנות משטרים דומים.
| --- | --- |
בקרת זהויות :  NLI: 987007532537905171  BNE: XX4746118  BnF: cb13757022t (data)  GND: 4541305-8  LCCN: sh2001002255 
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
ארק הרש

| --- | --- |

 לידה:  13 בספטמבר 1929 (בן 95) שייראדז, רפובליקת פולין 
 מדינה:  פולין 
 פרסים והוקרה:  חבר במסדר האימפריה הבריטית 
 
ארק הרש MBE (במקור הרשליקוביץ'; בצרפתית: Arek Hersh; ב-13 בינואר 1928) הוא ניצול השואה צרפתי.
ביוגרפיה

הרשליקוביץ' נולד בשייראדז, פולין ב-13 בספטמבר 1928. הוא היה בנם של רצען שעבד עבור הצבא הפולני ועקרת בית. בגיל אחת-עשרה, בעקבות פלישת גרמניה הנאצית לפולין, הוא נלקח למחנה ריכוז. המחנה הכיל 2,500 גברים. שמונה-עשר חודשים מאוחר יותר רק אחד-עשר נותרו בחיים. הרש הועבר בין מספר מחנות לפני שנלקח לאושוויץ. הרש הסיק שאלה שהוצבו בקבוצה עם אנשים חולים, צעירים או זקנים נחשבו בעיני הנאצים כחסרי תועלת ויומתו. כתוצאה מכך, בעוד שיהודים עמדו בשני טורים של אנשים כשירים יותר וחלשים יותר לפני הכניסה למחנה, הרש עבר לטור האסירים הכשירים במהלך מהומה בסוף השורה (קציני אס.אס ניסו לקחת ילד מאמו), ובכך הציל את חייו.
כאשר המלחמה התקרבה לסיומה וגרמניה הייתה מוקפת בבעלות הברית, הרש ויהודים אחרים באושוויץ הועברו ברחבי המדינה. הוא שוחרר לבסוף בטרזיינשטט (טרזין, צ'כוסלובקיה) ב-8 במאי 1945 על ידי הצבא הסובייטי. בעירו היו 5,000 יהודים בתחילת המלחמה, אך רק 40 מהם שרדו.
בלילה שלפני שחרורו, הרש וכמה ניצולים אחרים מצאו מחסן גרמני לא שמור, ממנו לקחו כמה אוכל שרצו; הם אכלו כל כך הרבה עד שבטנם כאבה בשל הצריכה הפתאומית של מזונות עשירים בשומן שהם חסרו במשך זמן רב. עבור הרש, זה היה טעם השוקולד הראשון שלו מזה חמש שנים. החיילים הסובייטים נתנו לכל היהודים ששרדו לעשות מה שהם רוצים עם החיילים הגרמנים; ארק לקח את האוכל של הקפטן כדי להראות לו איך זה מרגיש להיות רעב.
הרש נכלל בקבוצה של 300 ילדים ניצולי שואה שלאחר שחרורם הובאו לאזור האגמים באנגליה כחלק מתוכנית שיקום. מסעם מתועד בסרט הבי.בי.סי "ילדי וינדרמיר". הם קיבלו רק שבע שעות של שיעורי אנגלית והיו צריכים ללמוד את השאר בעצמם.
הרש איבד 81 בני משפחה מהמשפחה הקרובה שלו בשואה. רק אחת מאחיותיו שרדה.
לאחר מלחמת העולם השנייה

ב-1948, הרש התנדב להילחם בצה"ל "כדי לתרום למלחמת העצמאות".
חיים אישיים

הרש פגש את אשתו ג'ין בריקוד בלידס בגיל 32. יש להם שלושה ילדים ומספר נכדים. הוא מתגורר כיום ליד לידס, אנגליה. ב-1995, כחלק מנאום הראשון שלו בו סיפר על מוראות השואה, הרש פרסם את ספרו "פרט בהיסטוריה". כל ההכנסות נתרמו למרכז השואה בית שלום, שם הוא לעיתים קרובות נותן הרצאות על חוויותיו.
פרסים ואותות

הרש היה נושא הסרט התיעודי עטור הפרסים "ארק" (2005) שהופק על ידי חברת ההפקות "UNISON" ובוים על ידי טוני לויד.
ב-2009, הוענק לו MBE על שירות התנדבותי לחינוך השואה.
ב-2017 הוא הונצח בפסל על ידי פרנסס סגלמן עבור משרד התרבות היהודית בלידס.
ב-2019 ארק היה אחד מהנושאים בדרמת הבי.בי.סי "ילדי וינדרמיר" המספרת את סיפורם של הילדים ששרדו את השואה עם הגעתם לאחוזת קלגארת' ליד אגם וינדרמיר ב-1945.
הערות שוליים

1 2  Arek Hersh - Survivor Story, Holocaust Centre North (באנגלית אמריקאית)
↑  Ashley Carter, Auschwitz survivor Arek Hersh MBE: “I wanted to live. I wanted to survive.”, Leftlion.co.uk, ‏13 July 2019
↑  University of Huddersfield, Escaping death at Auschwitz: Arek Hersh tell his story, hud.ac.uk
↑  March of Living, March of Living
1 2  Tim Lewis, From Nazi camps to the Lake District: the story of the Windermere children, The Guardian, ‏5 בינואר 2020
↑  RS&G Remembrance 2019: WW2 pilot’s remarkable Holocaust rescue secret, Royal Star & Garter, ‏1 בנובמבר 2019
↑  Bingley Grammar School | Bingley Grammar School - Arek Hersh visits Yr 9, web.archive.org, ‏2020-02-01
↑  Arek Hersh, author of A Detail of History | Apostrophe Books (באנגלית)
↑  AREK - how did a small boy escape the Nazi holocaust?, web.archive.org, ‏2013-11-26
↑  Holocaust survivor to be immortalised in Leeds sculpture - Jewish News, Jewish News, ‏23 באוגוסט 2017
| --- | --- |
בקרת זהויות :  NLI: 987007262494405171  ISNI: 0000 0000 4089 509X  LCCN: no99018450  VIAF: 36547667   WorldCat (עם VIAF): 36547667
המשמר הלאומי של רוסיה

| --- | --- |
 תג השרוול של המשמר הלאומי  תג איש המשמר הלאומי  סמל המשמר הלאומי   דגל המשמר הלאומי
 פרטים
 כינוי:  המשמר הלאומי הרוסי
 מדינה:  רוסיה רוסיה
 שיוך:  לשכת נשיאות רוסיה
 סוג:  כוחות מיוחדים, ז'נדרמריה
 בסיס האם:  מוסקבה
 אירועים ותאריכים
 תקופת הפעילות:  5 באפריל 2016 – הווה (8 שנים)
 מקים היחידה:  ולדימיר פוטין
 מלחמות:  מבצע לוט"ר בצפון הקווקז הפלישה הרוסית לאוקראינה
 נתוני היחידה
 כוח אדם:  370,000
 פיקוד
 יחידת אם:  המועצה לביטחון לאומי
 דרגת המפקד:  גנרל הצבא
 מפקדים:  ויקטור זולוטוב
הכניסה למטה המשמר הלאומי ברחוב קרסנוקאזארמנאיה 6, במחוז האדמיניסטרטיבי הדרום-מזרחי של מוסקבה.
המשמר הלאומי של רוסיה (ברוסית: Национальная Гвардия России) הוא גוף דמוי-צבאי, המהווה מעין ז'נדרמריה ועוסק במגוון תפקידים לרבות לוחמה בטרור, בפשע מאורגן, שמירה על הסדר הציבורי, לוחמה בסחר לא חוקי בנשק, פיזור הפגנות ואבטחת מתקנים ממשלתיים רגישים. חיילי המשמר מצוידים בנשק קל עד בינוני ובמגוון אמצעים לפיזור הפגנות ובעת הצורך מעניק גיבוי למשטרת רוסיה ולכוחות החילוץ והצלה של המשרד למצבי חירום.
בראש המשמר הלאומי עומד ויקטור זולוטוב, בעבר ראש מעגל האבטחה של פוטין. המשמר נוסד באפריל 2016 ביוזמת הנשיא ולדימיר פוטין, על מנת ליצור גוף פדרלי חדש למטרות אכיפת חוק ושמירה על הסדר הציבורי.
ב-16 בינואר 2017 הוכרז כי יום חגם של אנשי המשמר הלאומי הוא ה-27 במרץ המהווה לחג המשמר הלאומי ולמעשה היום שבו הוקם משמר הפנים (Внутренняя стража) על ידי קיסר רוסיה, אלכסנדר הראשון, בשנת 1811.
המשמר מהווה גוף ניהול מרכזי של כוחות המשמר הלאומי של הפדרציה הרוסית, שנוצר על בסיס כוחות הפנים של משרד הפנים של רוסיה והוא אחד מהארגונים הממשלתיים המזוינים שיש להם את הזכות לרכוש נשק צבאי.
היסטוריה

ב-5 באפריל 2016, נשיא רוסיה ולדימיר פוטין נפגש עם ויקטור זולוטוב, מפקד כוחות הפנים של משרד הפנים הרוסי והודיע על פירוק הכוחות והפיכתן למשמר הלאומי של רוסיה, תוך הוצאת צו נשיאותי רשמי המורה על כך.
ב-6 באפריל מסר פוטין לדומה הממלכתית, הבית התחתון של האספה הפדרלית של רוסיה, טיוטה של הצעת החוק עבור הקמת הגוף בכותרת "אודות כוחות המשמר הלאומי", יחד עם תיקוני חוק מתאימים המכילים ומעניקים למשמר סמכויות שירותי שמירה ואבטחה על נשים בהריון, ילדים, אנשים בעל מוגבלויות וקהלים שונים.
בדומה לגוף שקדם לו (כוחות הפנים), המשמר מתמקד בביצוע משימות לגיבוי משטרת רוסיה, התמודדות עם הפרות סדר גדולות, הפגנות, עימותים פנימיים ואבטחת מתקנים ממשלתיים וביטחוניים אסטרטגיים. בנוסף מוזגו אל תוך המשמר כל הכוחות המיוחדים המשטרתיים לרבות אומו"ן ויחידת SOBR.
בשנת 2017 נוספו לארגון סמכויות של הענקת שרותי אבטחה למושלי המחוזות ברוסיה. הוא גם אחראי לאכיפת חוקי הנשק ברוסיה.
מבנה > יחידות הסמך

השירות הפדרלי של כוחות המשמר הלאומי של הפדרציה הרוסית כולל את הגופים הבאים:
המרכז למטרות מיוחדות של הכוחות לתגובה מבצעית ותעופה (Центр специального назначения сил оперативного реагирования и авиации), האחראי להעפלת הכוחות המיוחדים המשטרתיים וגופי התעופה המשטרתיים;
היחידות המיוחדות לתגובה מהירה (Специальные отряды быстрого реагирования), כוח מקביל לימ"מ הישראלי;
היחידה הניידת למטרות מיוחדות (Отряды мобильные особого назначения), יחידת כוחות מיוחדים עליונה, המקבילה ליס"מ הישראלי;
שירות אבטחה בין-משרדית (Вневедомственная охрана), גוף ממשלתי של המשמר האחראי לאספקת שירותי אבטחה;
היחידה לרישוי כלי ירייה.
אוכרנה, גוף פדרלי האחראי לאבטחת מתקנים ממשלתיים.
היחידות הימיות של המשמר הלאומי של רוסיה, הזרוע הימית של המשמר הלאומי (Морские части Войск национальной гвардии Российской Федерации).
יחידת ויטיאז, יחידת השתלטות ללחימה בטרור
יחידת ריס, יחידת השתלטות ללחימה בטרור
יחידת רוס, יחידת השתלטות ללחימה בטרור
יחידת וגה, יחידת השתלטות ללחימה בטרור
יחידת ויאטיץ', יחידת השתלטות ללחימה בטרור
רטניק, יחידת השתלטות ללחימה בטרור
יחידת בארס, יחידת השתלטות ללחימה בטרור
אורל, יחידת השתלטות ללחימה בטרור
יחידת אדלווייס, יחידת השתלטות ללחימה בטרור
יחידת טיפון, יחידת השתלטות ללחימה בטרור
יחידת מצ'ל, יחידת השתלטות ללחימה בטרור
ברקוט, יחידת השתלטות ללחימה בטרור שמושבה בחצי האי קרים
מספר מקורות מערביים טוענים כי המשמר הלאומי מפעיל גם יחידה מיוחדת ללוחמת סייבר ולאיסוף מודיעין סייבר ונועדה לנטר ולנתח רשתות חברתיות, כך על פי פרסומיו של סרגיי סוחאנין מקרן ג'יימסטאון (Jamestown Foundation).
מבנה > היחידות הטריטוריאליות

מחוז אורשנסקו-חינגאנסקי (מוסקבה);
מחוז צפון הקווקז;
מחוז מזרח;
מחוז סיביר;
מחוז אורל;
מחוז עבר הוולגה;
מחוז דרום;
מחוז צפון-מערב.
מפקדים

המפקד העליון של כוחות המשמר הלאומי של רוסיה הוא איש בעל רקע צבאי בדרגת גנרל הצבא, הממונה על ידי נשיא רוסיה.
| # | דרגה | שם | תחילת הכהונה | סיום הכהונה | תיאור תפקיד |
| --- | --- | --- | --- | --- | --- |
| 1. |  גנרל הצבא | ויקטור זולוטוב | ‏5 באפריל 2016 | עדיין מכהן | מנהל השירות הפדרלי של כוחות המשמר הלאומי של הפדרציה הרוסית — המפקד העליון של המשמר הלאומי |
גלריה

דגל השירות הפדרלי של כוחות המשמר הלאומי של רוסיה
טקס הענקת דגל המשמר הלאומי
מסמלי המשמר הלאומי
נשיא רוסיה ולדימיר פוטין בפגישה עם מפקד המשמר הלאומי, ויקטור זולוטוב. אפריל 2016
חיילי המשמר הלאומי במדי טקס. 9 במאי 2016
אנשי המשמר הלאומי, 2017
לוחמי המשמר הלאומי, בבסיס היחידה באלבינו, מחוז מוסקבה. אפריל 2017
חיילי המשמר הלאומי בעת אבטחת משחקי גביע העולם בכדורגל במתחם אצטדיון ניז'ני נובגורוד. יולי 2018.
ראו גם

המשמר הלאומי של ארצות הברית
כוחות הפנים של משרד הפנים של רוסיה
חיל הז'נדרמים המיוחד של רוסיה
הערות שוליים

↑  Russian National Guard Reaches 340,000 Men
↑  הרכבים שמפחידים את מתנגדי פוטין, באתר ynet, 22 בנובמבר 2018
↑  Путин внес в Госдуму законопроект по безопасности глав субъектов России
↑  "Структура". Федеральная служба. Федеральная служба войск национальной гвардии Российской Федерации. נבדק ב-2018-07-08.
↑  "Федеральная служба войск национальной гвардии Российской Федерации | Задачи и функции оперативно-территориальных объединений войск национальной гвардии" (ברוסית). rosgvard.ru. נבדק ב-2018-06-17.
↑  "Положение об Управлении по организации лицензионно-разрешительной работы МВД России". Официальный сайт МВД России. נבדק ב-2017-02-08.
↑  Постановление Правительства Российской Федерации от 11 февраля 2005 г. № 66 «Вопросы реформирования вневедомственной охраны при органах внутренних дел Российской Федерации».
↑  Sukhankin, Sergey (21 במרץ 2017).  The Jamestown Foundation (ed.). "Russian National Guard: A New Oprichnina, 'Cyber Police' or Something Else?". Eurasia Daily Monitor. 14 (38). נבדק ב-10 במאי 2019. {{cite journal}}:  (עזרה)
↑  "Федеральная служба войск национальной гвардии Российской Федерации | Командование Центрального округа" (ברוסית). rosgvard.ru. נבדק ב-2018-06-17.
↑  "Федеральная служба войск национальной гвардии Российской Федерации | Командование Северо-Кавказского округа" (ברוסית). rosgvard.ru. נבדק ב-2018-06-17.
↑  "Федеральная служба войск национальной гвардии Российской Федерации | Командование Восточного округа" (ברוסית). rosgvard.ru. נבדק ב-2018-06-17.
↑  "Федеральная служба войск национальной гвардии Российской Федерации | Командование Сибирского округа" (ברוסית). rosgvard.ru. נבדק ב-2018-06-17.
↑  "Федеральная служба войск национальной гвардии Российской Федерации | Командование Уральского округа" (ברוסית). rosgvard.ru. נבדק ב-2018-06-17.
↑  "Федеральная служба войск национальной гвардии Российской Федерации | Командование Приволжского округа" (ברוסית). rosgvard.ru. נבדק ב-2018-06-17.
↑  "Федеральная служба войск национальной гвардии Российской Федерации | Командование Южного округа" (ברוסית). rosgvard.ru. נבדק ב-2018-06-17.
↑  "Федеральная служба войск национальной гвардии Российской Федерации | Командование Северо-Западного округа" (ברוסית). rosgvard.ru. נבדק ב-2018-06-17.
↑  "Сергей Меликов назначен первым заместителем директора Федеральной службы войск национальной гвардии". נבדק ב-2016-08-15.
↑  Указ Президента Российской Федерации от 20.05.2016 № 237 «О начальнике Главного штаба войск национальной гвардии Российской Федерации — первом заместителе директора Федеральной службы войск национальной гвардии Российской Федерации — главнокомандующего войсками национальной гвардии Российской Федерации».
הפיגוע במועדון הלילה בקווינס

| חלק מחלק מטרור בארצות הברית |
| --- | --- |

מועדון אמאזורה לאחר הפיגוע
 תאריך:  1 בינואר 2025
 תאריך עברי:  א' בטבת ה'תשפ"ה
 מקום:  מועדון אמאזורה, קווינס, ניו יורק
 קואורדינטות:  40°42′01″N 73°48′37″W﻿ / ﻿40.700160733524°N 73.810373151666°W﻿ / 40.700160733524; -73.810373151666
 סוג:  פיגוע ירי
 נשק:  רובה בסגנון AR-15, אקדח
 פצועים:  לפחות 11 מהם לפחות 3 אנוש
 מספר מפגעים:  3
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיהפיגוע במועדון הלילה בקווינס(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיהפיגוע במועדון הלילה בקווינס
 
הפיגוע במועדון הלילה בקווינס התרחש ב-1 בינואר בסביבות השעה 23:30 (זמן מקומי) כאשר 3 חשודים ירו לעבר אנשים במועדון "אמאזורה" בניו יורק ופצעו 11 אנשים.
רקע

יום לפני הפיגוע התרחש פיגוע משולב בניו אורלינס בהשראת המדינה האסלאמית, בפיגוע 15 אנשים נהרגו ולפחות 36 אנשים נפצעו.
הפיגוע

ב23:30 בזמן שהתרחש במועדון "אמאזורה" אירוע פרטי שלפי דיווחים היה היום הולדת של טאריון מונגו שנפצע בפיגוע ב-26 באוקטובר 2024 כ-3 חשודים נכנסו למועדון "אמאזורה" ברובע קווינס שבניו יורק. החשודים ירו 30 כדורים לעבר האנשים במועדון ופצעו 11 אנשים, טאריון ו-2 אנשים נוספים נפגעו באופן אנוש.
מיד לאחר שירו את כל הכדורים שהיה להם החשודים ברחו מהאזור והמשטרה הגיעה לאזור וחסמה כבישים.
מרדף אחר החשודים

לאחר הפיגוע המשטרה המקומית כבשה כבישים באזור אבל לא הצליחה למצוא את החשודים, המשטרה אמרה בהצהרה שתשתמש בכל יכולותיה למצוא את אלו שאחראים על הירי, וכי נבדק אם יש קשר בין הפיגוע לקבוצות פשע מקומיות.
הערות שוליים

↑  10 wounded in shooting outside Queens nightclub; no arrests, ABC7 New York, ‏2025-01-02 (באנגלית)
1 2  יואב שוסטר‏, דיווח: 11 בני אדם נפגעו בירי המוני במועדון בניו יורק, באתר וואלה, 2 בינואר 2025
↑  רם ברנדס, ארה"ב - אירוע ירי נוסף תוך שעות: לפחות 13 פצועי ירי במועדון בניו יורק, באתר כאן – תאגיד השידור הישראלי, 2 בינואר 2025
↑  Ghosh, Sanchari (2025-01-02). "New York Mass Shooting LIVE: 10 people injured as group opens fire outside club". mint (באנגלית). נבדק ב-2025-01-02.
המשרד למודיעין ומודיעין נגדי

| --- | --- |

 מידע כללי
 מדינה:  ארצות הברית 
 סוכנות אם:  מחלקת האנרגיה של ארצות הברית 
 תאריך הקמה:  1977 
 אתר רשמי
 קואורדינטות:  38°53′13″N 77°01′32″W﻿ / ﻿38.887018°N 77.025598°W﻿ / 38.887018; -77.025598
  (למפת וושינגטון די. סי. מוגדלת) המשרד למודיעין ומודיעין נגדי(למפת וושינגטון די. סי. רגילה) המשרד למודיעין ומודיעין נגדי
 
המשרד למודיעין ומודיעין נגדי (באנגלית: The Office of Intelligence and Counterintelligence - OICI) הוא גוף במחלקת האנרגיה של ארצות הברית (DOE), האחראי על אספקת תובנות מודיעיניות ותמיכה אסטרטגית למשימות רבות בתחומי הביטחון הלאומי והאנרגיה.
המשרד, למרות גודלו היחסי הקטן בהשוואה לסוכנויות אחרות בקהילת המודיעין האמריקאית (IC), ממלא תפקיד מרכזי בקבלת החלטות מדיניות וביטחוניות. המשרד למודיעין ומודיעין נגדי נוצר מתוך מאמצי המודיעין של פרויקט מנהטן במלחמת העולם השנייה. מאז הוא התפתח והפך לגוף המודיעין הראשי של מחלקת האנרגיה ולמתווך המרכזי שלה לבין שאר סוכנויות המודיעין האמריקאיות, כולל משרד ראש המודיעין הלאומי (ODNI) ו-17 סוכנויות השותפות בקהילת המודיעין.
תפקידים

המשרד אחראי על מגוון רחב של פעילויות הכוללות:
ניתוח מודיעין זר: המשרד מספק תובנות מודיעיניות על תוכניות נשק גרעיני זרות, מחזורי דלק גרעיניים, ביטחון חומרים גרעיניים, טרור גרעיני, התפתחויות מדעיות וטכנולוגיות אסטרטגיות, וביטחון אנרגיה. ניתוח זה נתמך על ידי מומחיות טכנית רחבה הזמינה ב-14 גורמי מודיעין אזוריים (Field Intelligence Elements) הפועלים במעבדות, מפעלים ואתרי DOE.
סיכול ריגול אנרגטי: המשרד פועל למניעת ריגול ופגיעות באבטחת המידע של DOE. באמצעות 15 משרדים ברחבי ארצות הברית, הוא משתף פעולה עם גורמי אכיפת חוק ושותפים בקהילת המודיעין כדי להגן על מידע קריטי, טכנולוגיות מתקדמות ועובדי המשרד.
מודיעין סייבר: המשרד מפתח פתרונות חדשניים להתמודדות עם איומי סייבר על תשתיות אנרגיה בארצות הברית. הוא מספק מודיעין שמאפשר הבנת איומים, חיזוי שלהם והקטנת השפעתם.
תמיכה בביטחון אנרגיה: המשרד שותף מרכזי במאמצי משרד האנרגיה להבטיח את עמידות תשתיות האנרגיה הקריטיות של המדינה, שהן ברובן בבעלות פרטית.
הערות שוליים

↑  About the Office of Intelligence and Counterintelligence (IN), Energy.gov (באנגלית)
| --- | --- |
בקרת זהויות :  LCCN: no2012150928  VIAF: 282498586   WorldCat (עם VIAF): 282498586
בשית

| --- | --- |

מסגד בשית במושב עשרת
 טריטוריה:  המנדט הבריטי המנדט הבריטי
 מחוז:  מחוז לוד
 נפה:  נפת רמלה
 שפה רשמית:  ערבית
 תאריך ייסוד:  לפני המאה ה-13
 שטח:  18,553 דונם עות'מאני (1945)
 סיבת נטישה:  מבצע ברק
 תאריך נטישה:  11 במאי 1948
 יישובים יורשים:  עשרת, כפר מרדכי, שדמה, משגב דב ומישר
 דת:  מוסלמים
 אוכלוסייה:  ‏
  ‑ ביישוב לשעבר:  1,620 (1945)
 קואורדינטות:  31°49′26″N 34°44′48″E﻿ / ﻿31.82399167°N 34.74670278°E﻿ / 31.82399167; 34.74670278 
 אזור זמן:  UTC +2
  מפת מיקום  מפה מפורטת   (למפת השפלה מוגדלת) בשית(למפת השפלה רגילה) בשית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בשית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בשית  he tabBackground:;tabBorder:#aaa;defaultTab:0;
בשית או בשיט (בערבית بشّيت) היה כפר ערבי במישור חוף יהודה בין גדרה לקיבוץ יבנה, בגובה 66 מטר מעל פני הים.